มีพสพ.กับแฟนเมื่อวันที่ 14 ก.ค. ไม่ได้ป้องกันแต่กินยาคุมฉุกเฉิน ตรวจครรภ์แล้วขึ้นขีดเดียว ประจำเดือนมาช้าไปประมาณ 15 วันค่ะ ตอนนี้เหมือนจะมีประจำเดือนแต่มาแบบกะปริบกะปรอย​ค่ะ
สวัสดีค่ะ การมีเพศสัมพันธ์วันที่ 14 ก.ค. หากไม่ได้ใส่ถุงยางอนามัย แต่ได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งค่ะส่วนการตรวจหาการตั้งครรภ์ หากได้ตรวจหลังจากที่มีเพศสัมพันธ์ไปแล้วอย่างน้อย 2 สัปดาห์ แล้วพบขึ้นเพียง 1 ขีด ก็แสดงว่าไม่ได้มีการตั้งครรภ์เกิดขึ้นค่ะ ดังนั้น การที่ประจำเดือนมาช้า ก็น่าจะเกิดจากผลของยาคุมฉุกเฉินได้ หรือมีปัจจัยอื่นๆ ร่วม เช่น การมีความเครียด ทำงานหนัก อดนอน มีน้ำหนักลด หรือมีน้ำหนักขึ้นเร็ว เป็นต้นสำหรับการมีเลือดออกกะปริดกะปรอยในตอนนี้ หากโดยรวมเลือดออกไม่นานเกิน 10 วัน ก็น่าจะเป็นประจำเดือนได้ค่ะ โดยการที่เลือดออกปริมาณน้อย ก็อาจเกิดจากผลของยาคุมฉุกเฉินหรือปัจจัยอื่นๆ ที่ทำให้ประจำเดือนมาช้าดังกล่าวไปค่ะแต่หากเลือดออกนานเกิน 10 วัน หรือเกิดขึ้นอีกเรื่อยๆ ก็ควรไปพบแพทย์เพื่อหาสาเหตุอื่นๆ ต่อไปค่ะ เช่น มีมดลูกอักเสบ การผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ เป็นต้น